CELEX: 32014R0633
Language: fi
Date: 2014-06-13 00:00:00
Title: Komission asetus (EU) N:o 633/2014, annettu 13 päivänä kesäkuuta 2014 , Euroopan parlamentin ja neuvoston asetuksen (EY) N:o 853/2004 liitteen III ja Euroopan parlamentin ja neuvoston asetuksen (EY) N:o 854/2004 liitteen I muuttamisesta siltä osin kuin on kyse luonnonvaraisen suurriistan käsittelyä ja luonnonvaraisen riistan post mortem -tarkastusta koskevista erityisvaatimuksista  ETA:n kannalta merkityksellinen teksti

14.6.2014   
            
            
               FI
            
            
               Euroopan unionin virallinen lehti
            
            
               L 175/6
            
         KOMISSION ASETUS (EU) N:o 633/2014,
   annettu 13 päivänä kesäkuuta 2014,
   Euroopan parlamentin ja neuvoston asetuksen (EY) N:o 853/2004 liitteen III ja Euroopan parlamentin ja neuvoston asetuksen (EY) N:o 854/2004 liitteen I muuttamisesta siltä osin kuin on kyse luonnonvaraisen suurriistan käsittelyä ja luonnonvaraisen riistan post mortem -tarkastusta koskevista erityisvaatimuksista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) ja erityisesti sen 10 artiklan 1 ja 2 kohdan,
   ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (2) ja erityisesti sen 17 artiklan 1 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 853/2004 vahvistetaan eläinperäisiin elintarvikkeisiin sovellettavat erityiset hygieniasäännöt. Siinä säädetään muun muassa luonnonvaraisen riistan lihan tuotantoa ja markkinoille saattamista koskevat vaatimukset. Elintarvikealan toimijoiden on varmistettava, että tällainen liha saatetaan markkinoille ainoastaan, jos se on tuotettu kyseisen asetuksen liitteessä III olevan IV jakson mukaisesti.
            
         
               (2)
            
            
               Neuvoston direktiivissä 89/662/ETY (3) säädetään, että jäsenvaltioiden on varmistettava, että unionin sisäiseen kauppaan tarkoitetuille eläinperäisille tuotteille tehdään alkuperämaassa ja määräpaikassa eläinlääkärintarkastukset.
            
         
               (3)
            
            
               Euroopan komission elintarvike- ja eläinlääkintätoimiston unionin tasolla tekemät tarkastukset ovat osoittaneet, että nylkemättömän luonnonvaraisen suurriistan kauppa metsästyspaikalta toisen jäsenvaltion alueella sijaitsevaan hyväksyttyyn riistan käsittelylaitokseen on yleinen käytäntö, jonka osuus unionissa tuotetusta luonnonvaraisen riistan lihasta on huomattava.
            
         
               (4)
            
            
               Tämä käytäntö on aiheuttanut epävarmuutta asetuksen (EY) N:o 853/2004 nykyisten säännösten käytännön soveltamisen osalta ja tuonut esiin sen, että direktiivin 89/662/ETY säännöksiä on noudatettava erityisesti siltä osin kuin on kyse velvollisuudesta varmistaa asianmukainen virallinen valvonta alkuperämaassa.
            
         
               (5)
            
            
               Jotta voidaan näin ollen varmistaa, että asetuksen (EY) N:o 853/2004 ja direktiivin 89/662/ETY säännöksiä noudatetaan, on tarpeen täydentää nylkemättömän luonnonvaraisen suurriistan kuljetusta ja kauppaa koskevia asetuksen (EY) N:o 853/2004 säännöksiä todistuksella, jolla osoitetaan EU:n säännösten noudattaminen alkuperäpaikassa. Jotta vältetään kohtuuton hallinnollinen rasite, olisi sallittava koulutetun henkilön antamaan ilmoitukseen perustuva vaihtoehtoinen toimintamalli, jos lähellä metsästysaluetta oleva riistan käsittelylaitos sijaitsee toisessa jäsenvaltiossa.
            
         
               (6)
            
            
               Sen vuoksi asetusta (EY) N:o 853/2004 olisi muutettava.
            
         
               (7)
            
            
               Asetuksen (EY) N:o 854/2004 liitteessä I olevan IV jakson VIII luvussa vahvistetaan virallista valvontaa koskevat erityisvaatimukset luonnonvaraisen riistan lihan osalta. Kyseisessä luvussa vahvistettujen säännösten mukaisesti riistan käsittelylaitoksen virkaeläinlääkärin on post mortem -tarkastuksen aikana otettava huomioon vakuutus tai tieto, jonka eläimen metsästyksessä mukana ollut koulutettu henkilö on antanut asetuksen (EY) N:o 853/2004 mukaisesti. Jos nylkemätön luonnonvarainen suurriista kuljetetaan toisessa jäsenvaltiossa sijaitsevalta metsästyspaikalta, on aiheellista, että virkaeläinlääkärit tarkastavat myös, että lähetyksen mukana on asianomainen todistus, ja ottavat huomioon kyseisessä todistuksessa olevat tiedot.
            
         
               (8)
            
            
               Sen vuoksi asetusta (EY) N:o 854/2004 olisi muutettava.
            
         
               (9)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 853/2004 liite III tämän asetuksen liitteen I mukaisesti.
   2 artikla
   Muutetaan asetuksen (EY) N:o 854/2004 liite I tämän asetuksen liitteen II mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä toukokuuta 2014 kaikkiin kyseisestä päivästä alkaen määräjäsenvaltioihin saapuviin lähetyksiin.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä kesäkuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 139, 30.4.2004, s. 55.
   
      (2)  EUVL L 139, 30.4.2004, s. 206.
   
      (3)  Neuvoston direktiivi 89/662/ETY, annettu 11 päivänä joulukuuta 1989, eläinlääkärintarkastuksista yhteisön sisäisessä kaupassa sisämarkkinoiden toteuttamista varten (EYVL L 395, 30.12.1989, s. 13).
   
      LIITE I
      Korvataan asetuksen (EY) N:o 853/2004 liitteessä III olevan IV jakson II luvun 8 kohta seuraavasti:
      
         
                     ”8.
                  
                  
                     Lisäksi nylkemätön luonnonvarainen suurriista
                     
                                 a)
                              
                              
                                 voidaan nylkeä ja saattaa markkinoille vain,
                                 
                                             i)
                                          
                                          
                                             jos se varastoidaan ja sitä käsitellään ennen nylkemistä erillään muista elintarvikkeista ja jos sitä ei pakasteta;
                                          
                                       
                                             ii)
                                          
                                          
                                             jos sille suoritetaan nylkemisen jälkeen asetuksen (EY) N:o 854/2004 mukainen lopputarkastus riistan käsittelylaitoksessa;
                                          
                                       
                           
                                 b)
                              
                              
                                 voidaan lähettää toisessa jäsenvaltiossa sijaitsevaan riistan käsittelylaitokseen vain siinä tapauksessa, että kuljetettaessa sitä kyseiseen riistan käsittelylaitokseen sen mukana on komission täytäntöönpanoasetuksen (EU) N:o 636/2014 (1) liitteessä olevaa mallia vastaava virkaeläinlääkärin antama ja allekirjoittama todistus, jossa todistetaan, että on noudatettu edellä 4 kohdassa vahvistettuja vaatimuksia, jotka koskevat ilmoituksen antamista tarvittaessa sekä asianomaisten ruhon osien toimittamista.
                                 Jos lähellä metsästysaluetta oleva riistan käsittelylaitos sijaitsee toisessa jäsenvaltiossa, kuljetettaessa riistaa kyseiseen riistan käsittelylaitokseen sen mukaan ei tarvitse liittää todistusta vaan 2 kohdassa tarkoitetun koulutetun henkilön antama ilmoitus, jotta noudatettaisiin direktiivin 89/662/ETY 3 artiklan 1 kohdan säännöksiä, ottaen huomioon eläinten terveystilanne alkuperäjäsenvaltiossa.
                              
                           
               
      
   
      LIITE II
      Lisätään asetuksen (EY) N:o 854/2004 liitteessä I olevan IV jakson VIII luvun A osaan 2 a kohta seuraavasti:
      
         
                     ”2 a
                  
                  
                     Virkaeläinlääkärin on tarkastettava, että komission täytäntöönpanoasetuksen (EU) N:o 636/2014 (1) liitteessä olevaa mallia vastaava terveystodistus tai vakuutus (vakuutukset) on nylkemättömän luonnonvaraisen suurriistan mukana, kun se kuljetetaan toisen jäsenvaltion alueelta riistankäsittelylaitokseen asetuksen (EY) N:o 853/2004 liitteessä III olevan IV jakson II luvun 8 kohdan b alakohdan mukaisesti. Virkaeläinlääkärin on otettava huomioon kyseisen todistuksen tai vakuutuksen (vakuutusten) sisältö.